Source: http://docplayer.fi/4107959-Maatalousalueiden-kosteikkojen-ja-luonnon-monimuotoisuuden-yleissuunnitelma.html
Timestamp: 2018-09-26 11:20:34+00:00
Document Index: 23470950

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Maatalousalueiden kosteikkojen ja luonnon monimuotoisuuden yleissuunnitelma - PDF
Maatalousalueiden kosteikkojen ja luonnon monimuotoisuuden yleissuunnitelma
Download "Maatalousalueiden kosteikkojen ja luonnon monimuotoisuuden yleissuunnitelma"
1 RAPORTTEJA Maatalousalueiden kosteikkojen ja luonnon monimuotoisuuden yleissuunnitelma Pyhäselän peltoalueet Reijola-Hammaslahti, Joensuu ja Onkamojärvien alue, Rääkkylä, Tohmajärvi INKA SILFSTEN ARVO OHTONEN
3 Maatalousalueiden kosteikkojen ja luonnon monimuotoisuuden yleissuunnitelma Pyhäselän peltoalueet Reijola-Hammaslahti, Joensuu ja Onkamojärvien alue, Rääkkylä, Tohmajärvi INKA SILFSTEN ARVO OHTONEN
4 RAPORTTEJA MAATALOUSALUEIDEN KOSTEIKKOJEN JA LUONNON MONIMUOTOISUUDEN YLEISSUUNNITELMA PYHÄSELÄN PELTOALUEET REIJOLA-HAMMASLAHTI, JOENSUU JA ONKAMOJÄRVIEN ALUE, RÄÄKKYLÄ, TOHMAJÄRVI Pohjois-Karjalan elinkeino-, liikenne- ja ympäristökeskus Taitto: Kopijyvä Oy Kansikuva: Lehmiä laitumella Iiksenjoen varrella Saunapurolla heinäkuussa 2012, kuva Inka Silfsten Kartat: Inka Silfsten Painopaikka: Kopijyvä Oy, Joensuu 2013 ISBN (painettu) ISBN (PDF) ISSN-L ISSN (painettu) ISSN (verkkojulkaisu) URN:ISBN:
5 Sisältö Saatteeksi Johdanto Menetelmät Suunnittelualueen yleiskuvaus Vesistöt ja niiden hoidon tavoitteet Muut ominaispiirteet Kohdekuvaukset ja hoitosuositukset Iiksenniitty Ketunpesät-Mulonsalo-Mansikka-aho Niittylahti-Honkala-Savikko-Kierreniemi Mulo-Niittylahti Vehkapuro-Suhmura Suhmura-Kettämönniemi Niva-Niemennokka Rinkunmäki-Nivansalo Vahalahti-Sintsi Lotokka-Ohvana Pärnänsuo Koivusilta-Pykälikkö Iiksensuo Haso Muut kohteet Yleiset kuvaukset Hoito, haasteet, tuet ja toteutus Perinnebiotooppien ja muiden luonnon monimuotoisuuskohteiden hoito Laidunnus Niitto Raivaus ja harvennus Vieraslajit hoidon ongelmana Kosteikkojen ja suojavyöhykkeiden hoito Kosteikon perustaminen Kosteikon hoito Luvantarve kosteikkohankkeissa Suojavyöhykkeen perustaminen Suojavyöhykkeen hoito Suojavyöhykkeen ja luonnon monimuotoisuuskohteen yhdistelmän hoito Hoitoon soveltuvat ympäristötuet Ei tuotannollinen investointituki Perinnebiotoopin hoito, 5-vuotinen sopimus Luonnon ja maiseman monimuotoisuuden edistäminen, 5- tai 10-vuotinen sopimus
6 5.3.4 Monivaikutteisen kosteikon hoito, 5- tai 10-vuotinen sopimus Suojavyöhykkeiden perustaminen ja hoito, 5- tai 10-vuotinen sopimus Hoidon toteutus Ilmastomuutos tulevaisuuden haasteena Yleistä ilmastonmuutoksesta ja sen vaikutuksista Ilmastonmuutos ja lajistot Ilmastonmuutos ja vesistöt Lähteet Liitteet
7 Saatteeksi Maatalousalueiden luonnon monimuotoisuuden (LU- MO) ja monivaikutteisten kosteikkojen yleissuunnittelu on Maa- ja metsätalousministeriön rahoittamaa, ja se toteutetaan useiden tahojen yhteistyönä. Yleissuunnittelua on tehty Pohjois-Karjalassa jo 10 vuoden ajan ja siitä saadut kokemukset ovat olleet hyviä. Vuoden 2012 yleissuunnitelma tehtiin Joensuussa entisen Pyhäselän kunnan alueella. Maastokartoituksissa etsittiin perinnebiotooppeja ja muita maatalousalueiden luonnon monimuotoisuuden kannalta merkittäviä kohteita sekä vesiensuojelun kannalta merkittäviä monivaikutteisten kosteikkojen paikkoja. Kartoitukset ovat luoneet hyvän perustan edistää luonnon monimuotoisuuden ja maiseman hoitoa maatalouden erityistuilla. Perinnebiotooppien erityistuki on vaikuttavin ja parhaiten luonnon monimuotoisuutta lisäävä osa ympäristötukijärjestelmää (Kuussaari ym. 2008). Suunnittelun kohteena olleille alueille on tehty selvästi enemmän erityistukisopimuksia kuin muille vastaaville maatalousalueille. Kosteikkojen yleissuunnittelun tavoitteena on lisätä kosteikkojen perustamista ei-tuotannollisen investointituen avulla ja niiden hoitoa ympäristötuen erityistukisopimuksilla. Suunnittelun myötä kosteikkojen perustaminen hoito on lähtenyt hyvin käyntiin. Toivottavasti tämä suunnitelma lisää kiinnostusta vesiensuojelun kehittämiseen suunnittelualueella ja laajemmin myös koko maakunnassa. Suunnitelman toteutuksen ja talouden seurannasta vastasi Pohjois-Karjalan ELY-keskuksen koolle kutsuma ohjausryhmä, johon kuuluivat Paula Mononen ja Arvo Ohtonen Pohjois-Karjalan ELY-keskuksen ympäristönsuojeluyksiköstä, Hannu Järvinen ja Kaisa Rummukainen ELY-keskuksen maaseutu ja energia yksiköstä, Päivi Jokinen ProAgriasta, Vilho Pasanen ja Mari Kalliomäki MTK Pohjois-Karjalasta, Reijo Kotilainen Suomen riistakeskuksesta, Teppo Leppänen Joensuun kaupungista ja Janne Raassina Suomen Metsäkeskus Pohjois-Karjalasta. Ohjausryhmä kokoontui työn aikana kolme kertaa. Yleissuunnitelman laatijaksi valittiin ympäristöekologi Inka Silfsten. Ohjausryhmä ja yleissuunnitelman tekijä kiittävät alueen viljelijöitä hyvästä yhteistyöstä suunnitelman teon eri vaiheissa. Haluamme kiittää myös kaikkia muita työn suunnittelussa ja toteutuksessa avustaneita henkilöitä. 3
8 1. Johdanto Perinnemaisemat, jotka tunnetaan paremmin niittyinä, ketoina, hakamaina ja metsälaitumina, ovat vuosisatoja kestäneen perinteisen maanviljelyn muovaamia monimuotoisia elinympäristöjä. Kulttuuriympäristö käsittää lisäksi perinteiset rakennukset ja rakenteet kuten ladot ja kiviaidat. Maataloustuotannon tehostuessa perinteiset maankäyttömuodot ovat muuttuneet ja näin vähentäneet monimuotoisuutta. Luonnonniittyjen ja laitumien määrä oli korkeimmillaan luvun loppupuolella, jonka jälkeen ne ovat maataloudessa tapahtuneiden muutosten myötä vähentyneet rajusti, valtakunnallisen perinnemaisemainventoinnin mukaan noin yhteen prosenttiin ( ha) sadan vuoden takaisesta tilanteesta (Vainio ym. 2001). Tärkeimmät muutokseen vaikuttaneet tekijät ovat olleet maanviljelyn ja kotieläinten pidon muutokset, peltojen raivaaminen, maanviljelyn loppuminen ja sen seurauksena peltojen metsittäminen tai pensoittuminen. Useimmat perinnemaisematyypit Suomessa ovat uhanalaisia. Tämän seurauksena perinne-maisemille tyypilliset kasvi- ja eläinlajit ovat harvinaistuneet. Suomen uhanalaisarvioinnin mukaan 31 % uhanalaisista lajeista elää ensisijaisesti perinnebiotoopeilla. Suurin osa näistä uhanalaisista lajeista kuuluu selkärangattomiin ja putkilokasveihin (Rassi ym. 2010). Uhanalaisten luontotyyppien osuus on korkein juuri perinnebiotoopeilla. Niiden luontotyypeistä 93 % on uhanalaisia (Raunio ym. 2008). Puustoisilla perinnebiotoopeilla on tyypillisesti jonkin verran lahopuuta. Lahopuu on merkittävä tekijä luonnon monimuotoisuuden kannalta, koska monet lajit ovat riippuvaisia eriasteisesta lahopuusta. Lahopuulajisto koostuu suuresta määrästä lahottajasieniä ja kääpiä, niistä riippuvaisista hyönteisistä ja näitä edelleen saalistavista pedoista ja loisista. Lisäksi lahopuu antaa kasvualustan monille jäkälille, sienille, kääville ja sammalille tai ravinnonlähteen ja suojan monille linnuille (kolopesijät) ja nisäkkäille (esim. liitoorava). EU:n osarahoittama Suomen maatalouden erityistukijärjestelmä on keskeinen keino hoitaa ja säilyttää perinnemaisemia, pitää yllä luonnon monimuotoisuutta ja suojella uhanalaisia lajeja. Valtakunnallisten kokemusten perusteella erityistukijärjestelmä toimii kaikkein parhaiten perinnebiotooppien osalta (Schulman ym. 2006). Perinnemaisemat eivät ainoastaan lisää luonnon ja ihmisen ympäristön monimuotoisuut- ta vaan lisäävät myös maaseudun maiseman kauneutta. Yleissuunnittelun avulla erityistuen kohdistamista pyritään tehostamaan ja löytämään arvokkaita kohteita, jotka vaativat hoitoa. Perinnebiotooppien säilyttäminen on haasteellista, koska se vaatii aktiivisia toimia eikä niinkään koskemattomuutta, joka yleisesti liitetään luonnonsuojeluun. Suunnittelulla pyritään myös innostamaan viljelijöitä, kyläyhdistyksiä ja muita maaseudun toimijoita huomioimaan elinympäristönsä monimuotoisuutta ja hakemaan erityistukea sen edistämiseksi. Perinnebiotooppien hoidolla erityistuella on ollut valtakunnallisten kokemusten tavoin huomattavaa merkitystä Pohjois-Karjalan perinnemaisemien kehitykseen. Kehitystä on voitu arvioida seuraamalla 1990-luvulla tehdyssä kartoituksessa arvokkaiksi perinnemaisemiksi luokiteltujen kohteiden tilaa sekä täydentämällä kohdeluetteloa luokittelemalla maatalouden erityistuella hoidettuja kohteita vastaavasti paikallisesti, maakunnallisesti ja valtakunnallisesti arvokkaiksi perinnemaisemiksi (Keski-Karhu 2009, Keski-Karhu ja Ohtonen 2012 julkaisematon) luvun kartoituksissa luokiteltiin kaikkiaan 50 valtakunnallisesti ja maakunnallisesti sekä 147 paikallisesti arvokasta kohdetta (Grönlund ym. 1998). Perinnemaisemien päivityksessä näiden arvokkaiden perinnemaisemien tila on merkittävästi heikentynyt. Monet aiemmin arvokkaista kohteista ovat menettäneet kokonaan erityispiirteensä; kaskikoivikoita ja muita metsälaitumia on hakattu, niittyjä metsitetty ja kohteille on rakennettu jne. Lisäksi suuri määrä perinnebiotoopeista on jäänyt hoidon ulkopuolella ja ne ovat vähitellen menettäneet tai menettämässä erityispiirteensä (Keski-Karhu 2009). Vastaavasti maatalouden erityistuen ansiosta hoitoon on tullut runsaasti uusia kohteita, joista osa on kehittynyt hyvin merkittäviksi. Vuonna 2012 tehdyssä päivityksessä erityistukikohteista luokiteltiin 39 uutta maakunnallisesti ja valtakunnallisesti arvokasta perinnebiotooppia (Keski- Karhu ja Ohtonen 2012, julkaisematon). Monivaikutteisten kosteikkojen kartoitus on otettu mukaan yleissuunnitteluun, koska vesiensuojelu on tärkeä painopiste EU:n vesipolitiikan puitedirektiivissä. Direktiivi on Suomessa pantu voimaan lailla vesienhoidon ja merenhoidon järjestämisestä. Sen mukaan pintavesien tulee saavuttaa hyvä ekologinen tila vuoteen 2015 mennessä. Vesienhoitolain yleisenä 4
9 tavoitteena on suojella, parantaa ja ennallistaa vesiä niin, ettei pintavesien ja pohjavesien tila heikkene ja että niiden tila on vähintään hyvä. Kartoituksen tavoitteena on ohjata ja tehostaa vesiensuojelua sekä edistää luonnon monimuotoisuutta maatalousalueilla. Kosteikkoja pyritään kohdentamaan mahdollisimman hyvin niille alueille, joilla ne ovat tarkoituksenmukainen keino toteuttaa vesiensuojelua, kuten vesienhoidon kannalta tärkeillä alueilla. Suunnittelussa selvitettiin tukivaatimukset täyttäviä kosteikkopaikkoja, joten kaikki mahdolliset kosteikkopaikat eivät sisälly suunnitelmaan. Suunnittelulla on mahdollista kiinnittää huomiota vesiensuojeluun ja kertoa mahdollisuudesta kosteikon perustamiseen ei- tuotannollisen investointituella. Vesiensuojelu on hyvä keskustelunavaaja, koska paikallisten asukkaiden huoli vesien tilasta on tullut hyvin esille kartoituksen yhteydessä. Suunnittelualueella kiinnostusta vesiensuojeluun on lisännyt Onkamojärvien alueella käynnissä oleva kunnostushanke, jonka myötä Metsäkeskus on rakentanut vesiensuojelurakenteita metsäisille valuma-alueille. Suunnittelun ohjaaminen alueen maatalousvaltaisille valuma-alueille oli siten luontevaa. Peltoviljelystä aiheutuva fosfori- ja typpikuormitus on yksi merkittävimmistä maatalouden ympäristöhaitoista. Pelloilta vesistöihin vuosittain huuhtoutuvan fosforikuormituksen määrän on arvioitu olevan 0,9-1,8 kg/ha ja typpikuormituksen kg/ha (Rekolainen ym. 1995). Ihmistoiminnan aiheuttamasta vesistöjen kokonaisfosforikuormituksesta noin 60 % ja kokonaistyppikuormituksesta noin 50 % oli vuonna peräisin maataloudesta (Turtola & Lemola, 2008). Vuoksen vesienhoitoalueella vastaavat luvut ovat 33 % fosforin ja 24 % typen osalta (Pohjois- Savon ympäristökeskus ym. 2009) ja Pohjois-Karjalan vesienhoidon toimenpideohjelmassa (Mononen ym. 2011) tarkemmin tarkastellulla Pyhäselän valuma-alueella kokonaisfosforista 52 % ja kokonaistypestä 49 % tulee maataloudesta. Maatalouden päästöistä suurin osa on pelloilta pintavaluntana tulevaa hajakuormitusta ja vähäisemmässä määrin kyse on navettojen, lantaloiden ja rehusiilojen ravinne- ja ulosteperäisestä pistemäisestä kuormituksesta. Vaikka lannoitteiden käyttö on vähentynyt, viljelytekniikat kehittyneet ja ympäristönhoitotoimenpiteitä tehty, ei selviä tuloksia pintavesien tilan kohentumisesta ole havaittavissa (Pohjois-Savon ympäristökeskus ym. 2009). Tästä syystä on olennaista kiinnittää huomiota maatalouden ja muun hajakuormituksen vähentämiseen maatalousvaltaisilla valuma-alueilla. Maatalouden kuormituksen vähentämisen keinoja ovat mm. lannoituksen tarkentaminen, kevennetyt muokkausmenetelmät, talviaikainen kasvipeitteisyys, torjunta-aineiden käytön vähentäminen, pellon vesitaloudesta huolehtiminen, säätösalaojitus, pellon kasvukunnosta huolehtiminen, suojakaistat ja -vyöhykkeet, laskeutusaltaat sekä kosteikot. Maatalouden ympäristötuen erityistukijärjestelmä on keskeisin keino näiden vesiensuojelutoimien edistämiseen. Pohjois-Karjalassa luonnon monimuotoisuuden yleissuunnitelmia on tehty vuodesta 2003 alkaen vuosittain: Kiteellä (Vanhanen 2003), Valtimolla ja Nurmeksessa 2004 ja 2009 (Vanhanen ja Sieviläinen 2004, Kondelin 2009 julkaisematon), Polvijärvellä ja Joensuussa (Metsola ja Sieviläinen 2005), Tohmajärvellä (Mikkonen ym. 2007, Kondelin ja Varis 2008), Liperissä (Kondelin ym. 2009), Outokummussa 2010 (Keski-Karhu ja Ohtonen 2012) ja Kiteellä 2011 (Silfsten ja Ohtonen). Suunnittelu on Maa- ja metsätalousministeriön rahoittamaa ja se toteutetaan useiden tahojen yhteistyönä. Suunnitelmissa on keskitytty pääosin perinnebiotooppien ja muihin muiden luonnon monimuotoisuuskohteiden kartoituksiin. Vesiensuojelun osalta kaikissa suunnitelmissa on käsitelty suojavyöhykkeitä. Kosteikkojen kartoitus oli ensimmäistä kertaa mukana Tohmajärven suunnitelmassa vuonna 2007 (Kondelin ja Varis 2008). Sen myötä kartoituksen painopiste on siirtynyt vesiensuojeluun ja suojavyöhykesuunnitelmien päivittämiseen. 5
10 2. Menetelmät Ohjausryhmä valitsi yleissuunnittelualueeksi yhden Pohjois-Karjalan vesiensuojelun painopistealueista, Pyhäselän itäpuolen peltovaltaiset alueet Joensuun kaupungin eteläpuolelta aina Tohmajärven ja Rääkkylän Pieni- ja Suuri-Onkamo järville saakka. Idässä alue rajautuu Iiksensuohon ja Kannakseen Suuri-Onkamon ja Särkijärven välillä. Suunnittelualue sijaitsee pääasiassa entisen Pyhäselän kunnan alueella. Suunnittelualueen pinta-ala on noin 177 km 2. Kesän 2012 aikana kartoitettiin luonnon monimuotoisuuskohteiden ja kosteikkojen ohella myös vesistöjen suojavyöhykkeiden tarvetta suunnittelualueella. Ennen kesän maastokäyntejä tehdyssä esiselvityksessä koottiin tietoa alueen luonnon ja vesistön yleispiirteistä ja tilasta, luonnonarvoista, kulttuuriarvoista, pohjavesialueista jne. Lisäksi selvitettiin voimassa ja haettavana olevat erityistukisopimukset. Maanomistajien yhteystiedot saatiin Joensuun kaupungin, Rääkkylän, Tohmajärven ja Kontiolahden kuntien maaseutusihteereiltä. Ennen maastotöitä järjestettiin yleisötilaisuus Hammaslahdessa , jonka kutsut lähetettiin alueen viljelijöille ja muille toimijoille sekä ilmoitettiin paikallislehdessä. Lehdistötiedote oli vapaasti julkaistavissa maakunnan tiedotusvälineille. Ohjausryhmä ja maastotöiden tekijä esittelivät hanketta ja siitä käytiin keskustelua. Tilaisuuteen osallistui 17 henkilöä. Maastotyöt tehtiin kesäkuun ja elokuun välisenä aikana Tilakäynnit sovittiin etukäteen puhelimitse. Jokaisella aktiivitilalla pyrittiin käymään, mutta aivan kaikkiin viljelijöihin ei saatu yhteyttä. Pieni osa viljelijöistä ilmoitti, että käynti on tarpeeton, koska tilalle ei ole erityistukeen sopivia kohteita. Tilakäynneillä sel Maanmittauslaitos lupa nro 7/MML/12 Pohjois-Karjalan ELY ± km Kuva 1. Suunnittelualueen rajaus, jossa valuma-alueet 1. Pyhäselän valuma-alue 2. Iiksenjoen valuma-alue ja 3. Onkamojärvien valuma-alue. 6
11 vitettiin tilan maankäyttöä ja historiaa sekä viljelijän kiinnostusta perinnemaisemien, lumo-kohteiden tai kosteikon perustamiseen ja hoitoon. Lisäksi kerrottiin tarvittaessa erityistuista sekä mm. vieraslajeista ja niiden torjunnasta. Maastossa kartoitettiin kohteita, jotka maanomistajan mukaan ovat mielenkiintoisia ja voisivat sopia erityistukeen. Pääosa kohteista tarkastettiin yhdessä maanomistajan kanssa ja osa sovitun mukaan itsenäisesti. Edustavista kohteista täytettiin maasto-lomake maankäytöstä ja kasvillisuudesta ja parhaat kohteet otettiin mukaan raporttiin. Kaikkiaan raportissa on kohteita 71 tilalta. Kosteikkopaikkoja kartoitettiin maanomistajien kertoman perusteella sekä käytettiin apuna SYKE:n yhdistetyn hydrologisen ja kuormitusmallin (WSFS- Vemala) pohjalta luotua kosteikkopaikkajärjestelmää, jossa potentiaalisia kosteikkoja on mallinnettu valuma-alueittain. Suojavyöhykekartoituksen pohjana oli kartta-aineisto ja Pyhäselän peltoalueiden suojavyöhykesuunnitelma (Hirvonen 2002). Näissä esitettyjen suojavyöhykkeiden lisäksi suunnitelmassa esitetään muitakin kohteita maastokäyntien ja maanomistajien kertomien tulvaherkkien alueiden perusteella. Kohteet digitoitiin kartoille ArcGIS paikkatietojärjestelmään (kartat 1-14). Kohteista kirjoitettiin lyhyet kuvaukset ja niissä mainitaan valtakunnallisesti uhanalaiset ja silmälläpidettävät (Rassi ym. 2010) sekä Pohjois-Karjalan perinnemaisemakartoituksen (Grönlund ym. 1998) luokittelemat huomionarvoiset kasvilajit. Kuvauksen lopussa on lyhyt hoitosuositus kohteen monimuotoisuuden säilyttämiseksi tai parantamiseksi ja suositus kullekin kohteelle soveltuvasta erityistuen muodosta. Kohdekarttoja on täydennetty liitekartassa 1 esitetyillä pohjavesi- ja luonnonsuojeluohjelma-alueilla. Hoitosuosituksia on täydennetty raporttiin kootuilla yksityiskohtaisimmilla hoito-ohjeilla ja pelkistetyillä liitteillä. Liitteessä 2 on esitetty kaavakuva perustettavan kosteikon rakenteesta (Aitto-oja ym. 2009). Kaavakuva on yleisluonteinen, ja kullekin kohteelle tulee tukea haettaessa tehdä tapauskohtainen kosteikon perustamis- ja hoitosuunnitelma aikatauluineen ja hoitotoimenpiteineen. Liitteessä 3 on yleisluonteisia hoito-ohjeita laidunnukseen, niittoon ja raivaukseen. Liitteissä 4, 5 ja 6 on annettu ohjeita, miten ruisrääkän, isokuovin ja tuulihaukan elinoloja voidaan edesauttaa maatalousympäristöissä. Tiedot suunnittelualueen peltolinnustosta on saatu Jani Variksen alueella tekemistä laskennoista sekä Pohjois-Karjalan lintutieteelliseltä yhdistykseltä. Karttakuviin on merkitty alueelta havaittujen peltoalueiden huomionarvoisten lintulajien: peltosirkun, keltavästäräkin, kottaraisen, tuulihaukan ja ruisrääkän, reviirit. Hankkeen maastotöiden tiedotustilaisuus järjestettiin ja paikalla oli 22 osallistujaa. Tilaisuudessa esiteltiin myös Onkamojärvien kunnostushanke, jonka kokemuksista kertoi hankkeen vetäjä Tuovi Vaaranta. Esitelmät herättivät vilkkaan keskustelun vesiensuojelusta. Kuva 2. Perinnebiotooppeja hoidetaan usein laiduntamalla, tuore laidunniitty sadesäällä. Kuva Inka Silfsten 7
12 3. Suunnittelualueen yleiskuvaus 3.1 Vesistöt ja niiden hoidon tavoitteet Suunnittelualue kuuluu Vuokseen päävesistöön sekä jakautuu Iiksejoen, Pyhäselän lähialueen ja Onkamojärvien valuma-alueisiin (kuva 1.). Alueen suurimmat vesistöt ovat Pyhäselkä, Suuri-Onkamo, Pieni-Onkamo, Haapajärvi, Hammasjärvi, Lotokanjoki, Haapajoki ja Iiksenjoki. Vuoksen vesienhoitoalueen vesienhoitosuunnitelmassa (Pohjois-Savon ely-keskus ym. 2009) Pyhäselkä, Pieni-Onkamo ja Lotokanjoki on luokiteltu tilaltaan hyviksi, Haapajoki sekä Iiksenjoki tyydyttäväksi. Vesienhoidon tavoitteena on vesien hyvän tilan saavuttaminen vuoteen 2015 mennessä ja siihen pääsemiseksi vesienhoitosuunnitelmassa on esitetty toimenpiteitä vesistökuormituksen vähentämiseksi. Pyhäselän pinta-ala on 263 km 2, keskisyvyys 9 m ja tilavuus 2,5 km 3. Järvityypiltään Pyhäselkä on suuri humusjärvi ja sen veden väri verrattain ruskeaa. Pielisjoki ja Pyhäselkä luokiteltiin vuosina kasviplanktonin perusteella lievästi reheväksi (Niinioja ym. 1996), mutta kesällä 2004 oligotrofiseksi eli niukkaravinteiseksi vesialueeksi. Järven suurimmat pistekuormittajat ovat Enocell Oy Uimaharjussa sekä Joensuun kaupungin vedenpuhdistamo. Velvoitetarkkailu näiden toimijoiden myötä on tehty vuodesta 1982 lähtien. Pyhäselkään päätyvästä fosforikuormituksesta yli puolet eli 52 % tulee maatalouden hajakuormituksena ja maatalouden osuus typen kuormituksesta on 49 % (Mononen ym. 2011). Pyhäselän pohjoisosan tilaan suunnittelualueen kohteista eniten vaikuttavat Suuri-Onkamo sekä voimakkaasti muokattu Iiksenjoki, joka laskee Pielisjokeen lähellä Pyhäselkää. Kuva 3. Kylmäpohjanjoen ravinteisuus ilmenee runsaana pikkulimaskakukintona. Kuva Inka Silfsten 8
13 Suuri-Onkamo on luokiteltu keskikokoiseksi vähähumuksiseksi järveksi. Tällaisilla järvillä muutokset huonompaan suuntaan ovat selvemmin havaittavissa kuin runsashumuksisissa järvissä. Suuri-Onkamo on tilaltaan tyydyttävä ja sitä luonnehtii sisäisen kuormituksen ja leväkukintojen haitat. Maatalouden osuus Suuri-Onkamon fosforikuormituksesta on noin 26 %, joka kertoo peltoalueiden pienestä määrästä valumaalueella verrattuna esimerkiksi Pyhäselkään. Järven fosforikuormituksen vähennystarpeeksi on Pohjois- Karjalan vesienhoidon toimenpideohjelmassa (Mononen ym. 2011) arvioitu %. Pieni-Onkamo on luokitukseltaan matala vähähumuksinen järvi, joka laskee Nivan-Lotokanjoen kautta Pyhäselkään. Lotokanjoki on keskisuuri kangasmaiden joki, jonka varrella on runsaasti viljelyä. Iiksenjoki on keskisuuri turvemaiden joki ja sen suurimmat kuormittajat ovat maatalous (66 % kokonaisfosforista) lisääntyvine peltoalueineen joen valuma-alueella sekä Hammaslahden vanha kaivos happamien ja metallipitoisten päästöjen takia. Lisäksi Iiksensuon turpeenoton ravinne-, kiintoaine-, humus- ja rautapäästöt ovat kuormittaneet jokea. Turpeennosto on loppumassa vuoden 2014 aikana ja alue siirtyy maatalouskäyttöön. Iiksenjoen fosforin vähennystarve on noin % (Mononen ym. 2011). Myös Haapajoki on voimakkaasti muokattu joenuoma, joka kulkee peltojen ja ojitettujen kangasmetsien kautta Pyhäselkään. Suunnittelualueella on myös useita pienempiä vesistöjä, jotka maastotarkastusten ja maanomistajien arvioiden perusteella ovat pahoin kuormittuneita. Esimerkiksi Pyhäselän Ruukinlahteen laskevan Kylmäpohjanjoen vesi on sameaa ja lähellä purkupäätä kasvaa runsaasti ravinteisuutta ilmentävää pikkulimaskaa. Joen valuma-alueeseen kuuluu laajoja peltoalueita. Myös joenvarren maaperän hienojakoinen maa-aines vaikuttaa merkittävästi joen tilaan samentaen vettä. Syksyn tiedotustilaisuudessa Hammaslahden Luhdan kuivatusalue nostatti vilkkaan keskustelun, jossa alueelle toivottiin kosteikkoa. Onkamojärvien kunnostus on alkanut vuonna 2009 Pohjois-Karjalan ympäristökeskuksen ja Pohjois-Karjalan metsäkeskuksen Vedet puhtaiksi esiselvityksellä (Kukkonen 2009). Syitä Onkamojärvien heikentyneeseen tilaan on monia. Vuonna 1931 tehty järvien lasku yhdellä metrillä on vaikuttanut järvien rehevöitymiseen samaan aikaan kiihtyneen metsä-, suo- ja pelto-ojitustoiminnan myötä. Lisääntyneet ravinteet lisäävät kasvillisuutta ja samalla kalasto muuttuu särkikalavaltaiseksi. Paikallisten toimijoiden sekä viranomaisten yhteistyöllä kunnostushanke on edennyt hy- Kuva 4. Peltojen kivirauniot ovat tyypillisiä alueelle, niiden reunoilla kasvaa usein niittylajistoa. Kuva Inka Silfsten vin. Metsäkeskus on pyrkinyt vähentämään metsäisen valuma-alueen aiheuttamaa kuormitusta laskeutusaltaiden, pintavalutuskenttien ja kosteikkojen avulla. Lisäksi maatalousalueen kuormituksen vähentämisen apuna ovat kosteikot, joita alueelle on suunniteltu ja toteutettu. Hoitokalastuksella on pyydetty suuret määrät särkikalaa ja järviruo on niitolla on parannettu veden liikkumista sekä järven virkistyskäyttöarvoa. Kunnostushankkeen jatkuvuuden takaamiseksi on perustettu Pro Onkamojärvet ry heinäkuussa Muut ominaispiirteet Suunnittelualueen kallioperä on pääasiallisesti kiilleliusketta. Alueen läpi kulkee näyttävä ensimmäinen Salpausselkä kaakkois-luode suunnassa ja lisäksi alueella on joitakin vastakkaissuuntaisia reunamuodostumia. Puusto myötäilee korkeuseroja ja harjuille tyypillisiä ovat karut männiköt. Alavammilla paikoilla valtapuuna ovat kuusi sekä tuoreiden kangasmaiden lehtipuut. Lehtomaisia metsiä on hyvin niukasti, ne lienevät päätyneet aikoinaan pelloiksi. Vanhat alavat järven pohjat, jotka ovat hienojakoista silttiä ja savea tai moreenia, ovat nykyään viljelyalueina. Myös osa turvemaista sekä entiset turvesuot suunnittelualueen itälaidalla ovat viljelykäytössä. 9
14 Kuva 5. Ketoneilikka on kuivien niittyjen indikaattorilaji, jonka kanta on taantunut. Kuva Inka Silfsten Kuva 6. Kesämaitiainen on huomionarvoiseksi luokiteltu laji, joka vaatii laidunnuksen tai niiton pärjätäkseen kilpailussa. Aiemmin se oli yleinen, koska hyötyi kaskeamisesta. Kuva Inka Silfsten Maisemamaakunnallisesti alue kuuluu Järvi-Suomeen ja maisematyypiltään se on Pyhäselän-Höytiäisen viljelytasankoa sekä Keski-Karjalan kumparemaata, jota edustaa Nivan kylä (Ahonen 2004). Viljelymaiseman erityispiirteenä on pelloilta raivatuista kivistä kootut kiviaidat ja kivikasat peltojen reunoilla. Alueella sijaitsee useita merkittäviä rakennus- ja maisemansuojelukohteita. Esimerkkinä Niittylahden rautatieasema sekä Mulon kumparekylä, jonka valtioneuvosto on määritellyt valtakunnallisesti arvokkaaksi kulttuurihistorialliseksi ympäristöksi (Museovirasto, 1998). Alueella on lisäksi useita muinaisjäännöskohteita: asuin- sekä työ- ja valmistuspaikkoja kuten hiilimiiluja tai alttinakiviä, joita sijaitsee mm. Iiksenjoen, Haapajoen, Haapajärven ja Pieni- ja Suuri-Onkamon rannoilla. Suunnittelualueella on kymmenen yksityistä MET- SO-ohjelman suojelualuetta, esimerkiksi Pyhäselän rannalla sijaitseva Hopealahden ja Hopeakummun vanha metsä sekä Ohvanan Tupakkasärkän suojelualue. Hammaslahdessa sijaitseva Elovaara on merkittävä virkistysalue. (Liite 1.). Suunnittelualueella sijaitsee useita veden hankinnan kannalta tärkeitä ja vedenhankintaan soveltuvia pohjavesialueita. Näistä osa on vedenoton kannalta tärkeitä I luokan pohjavesialueita kuten Vehkapuro ja Elovaara. Vedenottoon soveltuvia II luokan pohjavesialueita ovat puolestaan mm. Rähäkkälänmäki ja Tupakkasärkkä. (Liite 1.). Pohjois-Karjalan arvokkaiden perinnemaisemien selvityksessä (Grönlund. ym. 1998) suunnittelualueelta on löydetty neljä kohdetta, joista pysyvässä hoidossa on enää Vehkapuron hakamaa (kohde nro 50). Kinnulan niittyä Pyöräkössä on ajoittain niitetty, joten sen ominaispiirteet ovat edelleen säilyneet (kohde nro 112). Loput kohteista on metsitetty tai hävinnyt rakentamisen myötä. Kartoituksissa ei löydetty valtakunnallisesti tai alueellisesti uhanalaisia kasvilajeja. Valtakunnallisesti silmälläpidettävistä (NT) lajeista löydettiin ketoneilikkaa, kesämaitiaista ja jäkkiä. Lisäksi kartoituksissa havaittiin perinnemaisemia hyvin ilmentävistä, Pohjois-Karjalassa huomionarvoisiksi luokitelluista lajeista (Grönlund ym. 1998) aholeinikki, karjalanruusu, kissankello, nurmikohokki, nurmitatar ja peurankello. Suunnittelualueen peltolinnustoon kuuluvat mm. valtakunnallisesti erittäin uhanalaiseksi luokiteltava peltosirkku, vaarantuneeksi luokiteltavat keltavästäräkki ja pikkukultarinta sekä huomionarvoisina lajeina kottarainen, ruisrääkkä ja tuulihaukka. 10
15 4. Kohdekuvaukset ja hoitosuositukset Yleissuunnitelmassa kartoitetut kohteet on numeroitu ja ne on esitetty kartoilla (kartat 1-14). Kohdekuvauksissa kullekin kohteelle on annettu suositukset niille sopivista hoitotoimenpiteistä. Valtaosa raporttiin päätyneistä kohteista on pienialaisia luonnon monimuotoisuuskohteita kuten pellon saarekkeita tai reunavyöhykkeitä (67 kohdetta), joissa on vaihtelevaa lajistoa ja tavoitteena on säilyttää kohteet puoliavoimina. Perinnebiotoopeiksi määritellyt kohteet (18 kpl) ovat pinta-alaltaan laajempia kohteita, joita laidunnetaan tai niiden hoito onnistuu lähinnä raivauksen ja laidunnuksen yhdistämisellä. Lisäksi sateisena vuonna kosteikkopaikat (37 kohdetta) olivat hyvin löydettävissä ja viljelijöiden tietojen perusteella samat paikat ovat myös kuivempina vuosina hankalimmin viljeltäviä lohkoja ja näin ollen mahdollisia paikkoja monivaikutteisen kosteikon perustamiseen Iiksenniitty 1. Metsälaidun Iiksenniityllä perinnebiotooppi Metsälaidun (Kuva 7.) sijaitsee Iiksenniityllä Poutalan tilalla ja sitä laiduntavat hevoset. Karttaan on merkitty koko metsä, joka sopisi erityistukikohteeksi, vaikka nykyinen laidun onkin pienempi. Laitumen koko rajataan laiduntajien määrän mukaan, koska perinnebiotooppien hoidon tavoitteena on rehevöitymisen ja metsittymisen vähentäminen. Puusto on melko iäkästä koivikkoa ja sinänsä jo merkittävää alueelle. Aluspuuna kasvaa mäntyä sekä varsin runsaasti pihlajaa ja pensaskerroksessa on katajaa. Kenttäkerros on metsäinen, yleisiä lajeja ovat puolukka, metsälauha, mustikka, mesi- Kuva 7. Koivikon kenttäkerroksen valoisuus lisääntyy raivauksen ja laidunnuksen myötä. Kuva Inka Silfsten 11
16 Kuva 8. Viljelyn loputtua kasvilajisto hetkellisesti monipuolistuu ja tarjoaa ruokailupaikan esim. monimuotoiselle peltolinnustolle, mutta myöhemmin umpeenkasvu taas vähentää lajistoa. Kuva Inka Silfsten marja, karhunputki, maitohorsma, rätvänä, metsätähti, katinlieko, niittysuolaheinä ja ahomansikka. Hoito: Laiduntaminen sopivalla laidunpaineella, jolloin metsikön vesakoituminen vähenee. Vesakkoa ja nuorta puustoa raivataan paikoitellen avoimempien valoisien niittylaikkujen muodostamiseksi. 2. Metsälaidun Iiksenniityllä Puoliavoin metsälaidun sijaitsee Iiksenniityllä junaradan ja pihatien sekä kylätien välillä. Aluetta on laidunnettu lukuun ottamatta hyvin sateisia kesiä, jolloin maa on kosteaa ja helposti kuluvaa. Puusto on radan puolella vanhempaa, mutta lähellä tilakeskusta kasvaa istutuskoivikkoa ja männikköä. Lisäksi aluspuuna kasvaa pihlajaa, kuusta ja katajaa. Kenttäkerros on tuoretta ja paikoitellen kosteaa niittyä, yleisiä lajeja ovat mm. nurmilauha, nurmirölli, puna-apila, rätvänä, rönsyleinikki, ojakärsämö, siankärsämö, niittysuolaheinä, ahomansikka, mesimarja, pikkumatara ja suo-orvokki. Lisäksi alueella kasvaa huomionarvoista jäkkiä. Hoito: Katajat, vanhat koivut sekä muut lehtipuut säästetään. Istutuspuustoa harvennetaan paikoitellen niin, että niittyaukkoja syntyy lisää. Laidunnusta jatketaan kuten tähän saakka. 3. Metsittyvä pelto Iiksenniityllä Iiksenjoentien varrella on pelto, joka on vähitellen kasvamassa umpeen ja metsittymässä (Kuva 8). Puusto on nuorta, alueella kasvaa kiiltopajua, raitaa, hieskoivua ja mäntyä. Kenttäkerroksessa on vielä monimuotoinen niittylajisto, vaikka rehevöitymistä ilmentävät mm. maitohorsma, pelto-ohdake, pujo, valkoapila, rönsyleinikki ja voikukka. Niittylajistoon kuuluvat nurmirölli, nurmilauha, siankärsämö, harakankello, niittyleinikki, sarjakeltano, syysmaitiainen, hiirenvirna ja särmäkuisma. Pellon pesivään lintulajistoon kuuluvat valtakunnallisesti uhanalaiset peltosirkku ja keltavästäräkki. Hoito: Laidunnus tai niitto ja niittojätteen poistaminen. Pitämällä alue avoimena se säilyttäisi niittymäiset piirteensä ja olisi tärkeä levähdys- ja ruokailualue mesikasveilla viihtyville hyönteisille sekä peltojen linnustolle. 4. Vanha metsälaidun Iiksenniityllä Kosteapohjainen koivikko on toiminut viimeksi kolme vuotta sitten hiehojen laitumena. Se sijaitsee tilan ja Iiksenjoen välillä. Metsä on ojitettu ja sitä halkoo 12
17 Kartta 1. Iiksenniitty P 1 P 6R P P 3 Ke T Lumo-suunnittelu 2012 Suunnittelualue Lintujen K reviirihavainnot K Perinnebiotooppi Kottarainen R Ruisrääkkä Lumokohde P T Peltosirkku Kosteikko T Tuulihaukka Ke Keltavästäräkki Suojavyöhyke Pk Pikkukultarinta m Maanmittauslaitos lupa nro 7/MML/12 Pohjois-Karjalan ELY ± Kartta 1. Iiksenniitty 13
18 kolme leveää ojaa. Ojissa kasvaa jonkin verran ravinteisuutta ilmentävää pikkulimaskaa. Puusto on kookasta koivikkoa ja sen seassa kasvaa kuivimmilla paikoilla mäntyä. Aluspuuna on runsaasti pihlajaa ja pajua. Myös lahopuuta on vähän. Kenttäkerros koostuu kosteiden paikkojen tyyppilajeista kuten koiranputki, nokkonen, mesiangervo, maitohorsma, nurmilauha ja mesimarja. Hoito: Vesakon raivaaminen. Laidunnus on tehokkain tapa hidastaa metsän umpeenkasvua, mutta laiduneläinten puuttuessa lähistöltä, raivaaminen on hyvä vaihtoehto. 5. Tulviva ja kostea metsä Iiksenniityllä kosteikko Metsikkö Iiksenjoen ja pellon välillä on ojituksesta huolimatta märkä. Alue olisi luonnollinen kosteikon paikka. Lähivaluma-alue alkaa Iiksenniityn pohjoisimmilta pelloilta ja WSFS-Vemala mallin mukaan se on 41,3 hehtaaria, josta valtaosa on peltoa (28 ha). Perustettavan kosteikon tulee olla vähintään 0,5 % valuma-alueesta. Tässä tapauksessa se olisi vähintään 0,3 hehtaaria. Kosteikko pystyy sitomaan kiintoainesta ja ravinteita, mikä vaikuttaisi omalta osaltaan Iiksenjoen vedenlaatuun ja edelleen Pielisjoen kuormituksen vähentymiseen. Ehdotus: Kaivamalla ja patoamalla perustettava kosteikko. Hoito: Kosteikkoon laskeutuvat kiintoaineet poistetaan tarpeen mukaan. Kosteikon rakenteita seurataan ja tarvittaessa korjataan sekä pidetään kosteikko osittain avoimena raivaamalla tarpeen mukaan vesakkoa. Raivaustähteet viedään pois alueelta. 4.2 Ketunpesät-Mulonsalo- Mansikka-aho 6. Valta-ojan ympäristö kosteikko Mulonsalon peltoaukean pohjoisosassa virtaavan valtaojan varrella kasvaa tiheitä pajukoita ja ojan lännen puoleisella peltolohkolla on vesiallikoita. Ojan vierellä olevan ladon eteläpuolella on pellon märin, kosteikon perustamiseen sopiva osa. Pellon lähivaluma-alue on arviolta 40 hehtaaria, josta noin 12,8 hehtaaria on peltoa (32 %). Sopimusehtojen mukainen pellon osuus valuma-alueesta on oltava vähintään 20 %. Kosteikon minimikoko tulisi olla 0,3 hehtaaria. Ehdotus: Valtaojaa levennetään kosteikoksi. Hoito: Kosteikkoon laskeutuvat kiintoaineet poistetaan tarpeen mukaan. Kosteikon rakenteiden kuntoa seurataan ja tarvittaessa korjataan. Ympäristön vesakkoa raivataan vähän kerrallaan, jotta kosteikko ei kasva umpeen. Yksittäisiä puita ja pensasryhmiä on tarpeen jättää. 7. Pellon reunan metsikkö ja avo-ojan pientareet Mulonsalossa Mulonsalon vanhan tien ja pellon välillä on lehtipuuvaltainen metsikkö, joka harvenee pellon suuntaan puoliavoimeksi. Nuorta lehtipuustoa on paljon. Valtapuuna on haapa ja hieskoivu, näiden lisäksi alueella kasvaa raitaa, kiiltopajua, pihlajaa ja nuoria kuusia. Reunan avoimien niittylaikkujen lajisto on rehevää. Niittylajistoon kuuluvat huopaohdake, särmäkuisma, poimulehti, ruusuruoho sekä huomionarvoiset lehtomaitikka ja peurankello. Rehevyyttä ilmentävät timotei, koiranheinä, maitohorsma, nurmipuntarpää ja metsälauha. Kauempana pellosta metsikkö on varjoisempi ja lajisto metsäisempää. Metsikön lähellä oleva ojan pientare täydentää tta. Pientareella kasvaa mm. mesiangervoa, koiranputkea, huopaohdaketta, nurmipuntarpäätä, karhunputkea ja hiirenvirnaa. Hoito: Metsän laidan nuoren puuston harventaminen ja kasvillisuuden niitto ja niittojätteen poistaminen. 8. Kostea pelto Mansikka-ahossa kosteikko Mansikka-ahontien ja Haapajoen välillä on märkä pellonosa avo-ojan ympärillä. Lähivaluma-alue on WSFS-Vemalan kosteikkomallin mukaan 23,7 hehtaaria, josta peltoa on 8,3 hehtaaria (36 %). Tukikelpoinen kosteikkoala tulisi olla vähintään 0,3 hehtaaria. Tämä vastaa pellon märintä osaa. Ehdotus: Kaivamalla ja patoamalla perustettava kosteikko. Hoito: Kosteikon rakenteita seurataan ja tarvittaessa korjataan ja kosteikko pidetään osittain avoimena raivaamalla tarpeen mukaan vesakkoa. Raivaustähteet viedään pois alueelta. Kosteikkoon laskeutuvat kiintoaineet poistetaan tarvittaessa. 14
19 Kuva 9. Sateinen kesä on muodostanut pellolle suuren lampareen. Kuva Inka Silfsten 9. Kostea laidunniitty ja lepikko Mansikka-ahossa Pellon länsireunalla on kostea suurruohoniitty, jonka reunalla kasvaa pajukkoa. Niityn takana on rehevää lepikkoa, joka myös sopisi laidunnukseen. Hevoset ovat laiduntaneet avoimella alalla. Puustossa kasvaa harmaaleppää, tuomea, hieskoivua ja avoimella niityllä on yksittäisiä mäntyjä. Lepikon kenttäkerroksessa yleisiä ovat mm. lehtotesma, nokkonen, karhunputki, ojakellukka, karjalanruusu ja nuokkuhelmikkä. Avoimella niityllä kasvaa niittymetsäkurjenpolvea, niittyleinikkiä, niittysuolaheinää, sekä rehevyyttä ilmentäviä koiranputkea, koiranheinää ja nurmipuntarpäätä. Karjalanruusu kuuluu huomionarvoisiin perinnemaisemakasveihin. Hoito: Laidunnus sekä puhdistusniitto ja niittojätteen poistaminen. Lisäksi nuoren puuston ja vesakon raivausta. 10 Sorsapuron tuore niitty Niitty sijaitsee loivasti laskevassa pienessä rinteessä, jossa on muutamia kiviä. Niitty on ollut aiemmin lammaslaitumena ja tällä hetkellä se on hieman rehevä. Yleisimpiä lajeja ovat siankärsämö, kylänurmikka, puna-apila, voikukka, harakankello, niittyleinikki ja rönsyleinikki. Lisäksi niityllä kasvaa tuoksusimake, päivänkakkara, ruusuruoho ja nurmitädyke. Yhdellä reunalla esiintyy vieraslajiksi luokiteltua komealupiinia. Hoito: Laidunnus tai vuosittainen niitto ja niittojätteen poistaminen ja huolehtiminen ettei komealupiini leviä. Sen voi poistaa vuosittain juurineen tai katkaista kukinnon ennen siemenvaihetta, jolloin se vähitellen häviää alalta. 11 Puoliavoin metsänreuna Mulonsalossa Mulonsalontien vierellä on vanha asuinpaikka, josta on jäljellä kiviä rakennuksen perustuksesta. Tien reunalla on rehevää niittyä sekä muutamia puita kuten suuri raita, rauduskoivu ja kuusi sekä puutarhan jäljiltä syreeniä ja pensaskerroksessa punaherukkaa. Alueella on myös yksi suuri koivunrunko maapuuna ja lahopuuta lisäämässä monimuotoisuutta. Ajoittain hoidossa ollut ala rajoittuu pieneen harmaalepikkoon ja sekametsään. Kenttäkerroksessa kasvaa jonkin ver- 15
20 Kuva 10. Suurikukkainen aholeinikki menestyy vain hoidetulla niityllä, rehevällä niityllä yleistyy niittyleinikki. Kuva Inka Silfsten Kuva 11. Hevoslaitumena toimivaa tuoretta niittyä ja hakamaata Mulonsalossa. Kuva Inka Silfsten 16
21 Kartta 2. Ketunpesät-Mulonsalo-Mansikka-aho Lumo-suunnittelu 2012 K T Suunnittelualue Perinnebiotooppi Lumokohde Kosteikko Suojavyöhyke m Lintujen reviirihavainnot K Kottarainen R Ruisrääkkä P Peltosirkku T Tuulihaukka KeKeltavästäräkki Pk Pikkukultarinta K Maanmittauslaitos lupa nro 7/MML/12 Pohjois-Karjalan ELY ± T T 6 7 P Ke 111 Pk K R R R P T R R R Kartta 2. Ketunpesät-Mulonsalo-Mansikka-aho 17
22 ran niittylajistoa kuten metsäkurjenpolvi, ruusuruoho, nurmitädyke, nurmikaunokki ja niittyleinikki. Sen lisäksi alalla esiintyy umpeenkasvua ilmentävää lajistoa kuten koiranheinä, timotei, maitohorsma ja vadelma sekä vieraslajiksi luokiteltua komealupiinia. Hoito: Niitto ja niittojätteen poistaminen sekä vesakon raivaaminen tarpeen mukaan. Lupiineja voi poistaa vuosittain juurineen tai katkaista kukinnon ennen siemenvaihetta, jolloin se vähitellen häviää alalta. 12 Vanha hieholaidun Mulonsalossa Kinnulantien varrella on vanha metsälaidun, jota hiehot ovat laiduntaneet muutama vuosikymmen sitten. Sen kenttäkerroksessa näkyy kuitenkin vielä laidunnuksen jälkiä. Puusto koostuu suurista rauduskoivuista, kuusista ja kenttäkerros on heinävaltainen. Lajistoon kuuluvat mm. lillukka, metsämaitikka ja ahomansikka sekä metsän varpuja kuten puolukka ja mustikka. Hoito: Vesakon ja puuston harvennus sekä laidunnus. 13 Tuore niitty Mulonsalossa perinnebiotooppi Mulosalontien varrella sijaitsee tuore niitty (Kuva 10), jota laiduntavat hevoset. Ala on ollut aiemmin pitkän aikaa laidunnuksessa, mutta päässyt joidenkin välivuosien aikana rehevöitymään. Avoimella niityllä kasvaa yksittäisiä koivuja ja kuusia. Laitumella on kolme kivirauniota. Kenttäkerroksen yleisiä lajeja ovat koiranputki, timotei, juolavehnä, poimulehti, voikukka, metsäkurjenpolvi, nurmikaunokki, paimenmatara, särmäkuisma, ruusuruoho, ahopukinjuuri, oja- ja siankärsämö, harakankello, huopaohdake, syysmaitiainen, ahosuolaheinä sekä kosteimmissa painanteissa mesiangervo ja karhunputki. Huomionarvoisista kasvilajeista alueella kasvaa kesämaitiainen, karjalanruusu sekä tien pientareella laitumen ulkopuolella peurankello ja nurmikohokki. Rehevyydestä huolimatta mesikasveja on runsaasti ja kukkiessaan niitty on maisemallisesti komea. Hoito: Laidunnuksen jatkaminen ja rehevimpien (koiranputki, juolavehnä) kohtien niitto ja niittojätteen poistaminen. 4.3 Niittylahti-Honkala- Savikko-Kierreniemi 14 Hevoslaitumet Niittylahdessa perinnebiotooppi Niittylahden koulun lähellä sijaitsevat hevoslaitumet ympäröivät tilakeskusta. Suurin laidun alkaa aivan talon takaa ja se koostuu avoimesta niitystä sekä puustoisesta alueesta pienen riihen nurkalla. Puusto on vanhaa, useita koivuja ja pihlajia, myös yksi terttuselja. Pensaskerroksessa kasvaa punaviinimarjaa ja tuomea. Kenttäkerroksessa on runsaasti mesikasveja ja heiniä: koiranheinä, kielo, metsäkurjenpolvi, nurmitädyke, paimenmatara, särmäkuisma, lutukka, ahopukinjuuri, ruusuruoho, harakankello, hiirenvirna ja niittynätkelmä. Suurin osa laitumesta on avointa rehevähköä niittyä, jossa on kuitenkin runsas niittylajisto. Yleisimpiä lajeja ovat niittyleinikki, koiranputki, poimulehti, puna-apila, siankärsämö, nurmikaunokki, ojakellukka ja vuohenputki. Pohjoisosassa kasvillisuus on rehevintä: voikukka ja rönsyleinikki valtakasveina. Lisäksi valkoapilaa esiintyy. Pihatien itäpuolella on suojalato, jonka ympäriltä maaperä on kulunut sateisena kesänä. Koulun pihaan rajoittuva laidun on monipuolinen kasvillisuudeltaan ja siihen kuuluu myös kiviaitaa ja pieni metsikkö. Niittyjen huomionarvoisiin lajeihin kuuluvat aholeinikki, karjalanruusu, peurankello ja ketoneilikka. Hoito: Laidunnuksen jatkaminen kuten tähän saakka ja tarpeen mukaan puhdistusniitto erityisesti rehevillä koiranputki- ja nokkosvaltaisilla kohdilla. Vesakon raivaaminen laidunten reunoilta tarpeen mukaan. 15 Reunavyöhyke Kontiovaarassa Reunavyöhyke alkaa pihatien varrelta, jonka reunassa kasvaa haavikkoa ja sen juurella on sammaloituneita kiviä. Puuston varjostama heinävaltainen kalliorinne nousee samalle kohdalle. Aivan tien reunalla kasvaa niittylajistoa mm. huomionarvoiseksi luokiteltua nurmikohokkia. Vanhan navetan takana on avointa heinäniittyä ja kenttäkerros on hieman rehevä: koiranheinä, timotei, nokkonen, koiranputki. Niittylajeista kasvavat mm. siankärsämö, paimenmatara, ruusuruoho, niittynätkelmä, hiirenvirna, metsäkurjenpolvi, heinätähtimö ja huomionarvoiseksi luokiteltu aholeinikki. Pellon reunavyöhyke on puustoista, mutta myös niittylaik- 18
23 kuja on siellä täällä. Puuston valtalajeja ovat mänty ja rauduskoivu. Vesakko on pääasiassa pihlajaa ja vähän nuoria kuusia. Vesakkoa on varsinkin kalliorinteessä, jonka kenttäkerroksessa yleisiä lajeja ovat hietakastikka, kielo, ahomansikka ja rohtotädyke. Metsätien alussa on ketomainen, kuiva noin viiden aarin kokoinen alue, missä kasvaa yleisenä metsätähti, rätvänä, heinätähtimö, ruusuruoho, rohtotädyke, nurmitädyke, niittyleinikki, ahosuolaheinä, tuoksusimake ja huopakeltano. Aluetta rajaa kuusikko ja pellon reunalla nuoret lehtipuut. Pellon vierellä kenttäkerros on huomattavasti rehevämpi, valtalajeina maitohorsma ja koiranputki. Hoito: Vuosittainen niitto ja niittojätteen poistaminen. Lisäksi vesakon raivaaminen tarpeen mukaan ja raivausjätteen poistaminen alueelta. 16 Pellon ja metsän välinen niittykaistale Välivaarassa Välivaaran tilan pohjoisimman pellon reunalla kasvaa runsas niittylajisto. Reunavyöhyke alkaa maantieltä ja jatkuu pellon itälaitaa alas viettäen. Lajistoon kuuluvat mm. särmäkuisma, kangasmaitikka, ahosuolaheinä, paimenmatara, metsäkurjenpolvi, päivänkakkara, harakankello, ruusuruoho, nurmikaunokki, hiirenvirna, ahomansikka, ahopukinjuuri, siankärsämö, punaailakki sekä huomionarvoisiksi luokitellut aholeinikki, kesämaitiainen ja nurmikohokki. Alueella kasvaa myös rehevyyttä ilmentävää lajistoa kuten koiranheinä, juolavehnä, vadelma, maitohorsma ja hietakastikka. Reunavyöhykkeen takana on tiheähköä pensaikkoa ja istutusmetsää. Hoito: Pensaikon ja nuoren puuston harventaminen niittykasvuston reunalta. Vuosittainen niitto ja niittojätteen poistaminen vähentävät ravinteisuutta ja säilyttävät niittylajistolle otolliset olosuhteet. 17 Pellon ja metsän reunavyöhykkeet Välivaarassa Välivaaran tilan länsilaidalla on lehtipuuvaltainen pellon reunavyöhyke. Puusto koostuu pääasiassa rauduskoivusta ja pihlajasta, jota kasvaa myös aluspuuna harmaalepän kanssa. Kenttäkerros on pääosin tuoretta sekä rehevää niittyä. Karu kivikko sijaitsee lähellä tietä. Tilan rajalle on koottu kiviä ja ne ovat kauniisti Kuva 12. Vanha koivukuja kaunistaa maisemaa peltojen vierellä. Kuva Inka Silfsten sammaloituneet. Reunavyöhykkeen yleisiä lajeja ovat vadelma, koiranheinä, timotei, puna-ailakki, metsäkurjenpolvi, nurmitädyke, paimenmatara, sarjakeltanot, ruusuruoho ja poimulehti. Lisäksi alueella kasvaa huomionarvoiset aholeinikki, ketoneilikka, nurmikohokki ja peurankello. Tilan toisen pellon itäreunalla on rinteinen reunavyöhyke, jonka puusto on mäntyvaltainen ja aluspuuna kasvaa pihlajaa, kuusia ja katajaa sekä pellon reunalla muutamia pajuja. Kenttäkerros on heinävaltainen ja hieman metsäinen, mutta laidunnuksen jäljiltä niittylajeista alueella kasvaa vielä rätvänä, ahopukinjuuri, karhunputki, särmäkuisma, ruusuruoho, päivänkakkara, harakankello, paimenmatara ja huomionarvoinen aholeinikki. Hoito: Aluspuuston raivaus sekä avoimien alueiden niitto ja niittojätteen poistaminen. 18 Peltotie pientareineen Välivaarassa Peltotien molemmin puolin on rehevää niittyä ja kasvaa jonkin verran suuria rauduskoivuja ja mäntyä. 19
24 Kenttäkerroksessa yleisimpiä lajeja ovat vuohenputki, koiranheinä, nurminata, voikukka, poimulehti, hevonhierakka, harakankello, paimenmatara, heinätähtimö ja nurmitädyke. Niityllä kasvaa myös huomionarvoista aholeinikkiä. Hoito: Niitto ja niittojätteen poistaminen sekä vesakon raivaaminen tarpeen mukaan. Ilman lannoitusta laidun voi kehittyä niittykasvivaltaiseksi. 20 Tienpiennar ja metsäsaareke Savikossa 19 Savikon laidunkumpare Savikontien varressa on kumpuileva monivuotinen laidunnurmi, jossa on heinäkasvien lisäksi runsas niittylajisto. Osa alueesta on luonnonlaidunta. Avoimen laitumen takana on harvennettua lepikkoa sekä yksittäisiä rauduskoivuja ja mäntyjä. Niittylajistoon kuuluvat nurmirölli, niittyleinikki, siankärsämö, paimenmatara, ruusuruoho, ahomansikka, nurmitädyke, heinätähtimö, harakankello sekä rehevyyttä osoittavat koiranheinä, nurmilauha, timotei, vadelma, koiranputki, voikukka ja valkoapila. Leppien juurella kasvaa nokkosta. Hoito: Laidunnus ja tarpeen mukaan vadelma- ja lehtipuuvesakon raivaus sekä nokkosen niittäminen. Savikontien pientareella kasvaa harvassa rauduskoivuja ja kuusia sekä pensaina raitaa ja kiiltopajua. Kenttäkerros on tuoretta niittyä, jossa kasvaa lievää rehevyyttä ilmentävät vuohenputki, karhunputki, koiranheinä ja koiranputki. Pientareen niittylajeja ovat mm. nurmikaunokki, paimenmatara, päivänkakkara, niittyleinikki, siankärsämö, puna-apila, huopaohdake, hiirenvirna, sarjakeltano, ruusuruoho, poimulehti, rantatädyke ja heinätähtimö. Metsäsaareke tien lähellä on kivinen ja varjoinen. Puustossa ja pensaskerroksessa esiintyy rauduskoivu, tuomi, harmaaleppä, hieskoivu, kiiltopaju sekä raita. Kenttäkerroksessa on pääasiassa suurruohoja kuten vadelmaa, maitohorsmaa ja metsäkastikkaa sekä avoimilla reunoilla myös niittylajistoa. Hoito: Vesakon osittainen raivaaminen ja pientareen niitto sekä niittojätteen poistaminen. Kuva 13. Hieholaitumen puusto on näyttävää, mutta kenttäkerros on hieman rehevä. Kuva Inka Silfsten 20
25 21 Savikon hieholaidun Leppävesakosta raivattu maisemallisesti näyttävä hieholaidun (Kuva 13) sijaitsee Savikontien varrella loivassa rinteessä. Laitumen ylispuuna on suuria mäntyjä ja joitakin kuusia, alla harmaaleppävesakkoa. Kenttäkerros on kosteahko ja melko rehevä. Yleisimmät lajit ovat nurmilauha, koiranputki, koiranheinä, mesiangervo, nokkonen, rönsyleinikki sekä niittylajeista näkyvimmät ovat metsäkurjenpolvi, nurmitädyke, paimenmatara, ahomansikka, särmäkuisma ja päivänkakkara. Hoito: Laidunnus erillään peltolaitumista, jolloin sopivan laidunpaineen avulla rehevyys talttuu. Rikkakasvien leviämistä saa hillittyä niittämällä ne ennen siementämistä ja keräämällä niittojätteen pois. 22 Savikon kostea niittylaidun 24 Savikon aiemmin laidunnettu metsäsaareke Vanha laidunala sijaitsee pellon suuren metsäsaarekkeen reunassa ladon takana. Laiduntamisen jäljiltä siellä on vielä niittylajistoa. Metsäisessä osassa puusto on kuusivaltaista ja lajistossa esiintyy hietakastikka, puolukka, ahomansikka, oravanmarja, käenkaali, nuokkuhelmikkä, lillukka, karhunputki ja mustikka. Saarekkeen avoimella reunalla puusto on lehtipuuvaltaista ja nuorta puustoa on paikoitellen runsaasti. Niittylajistosta peltotiellä ja ladon ympäristössä kasvaa metsäkurjenpolvi, ahopukinjuuri, ruusuruoho ja särmäkuisma sekä huomionarvoiset karjalanruusu ja aholeinikki. Rehevyyttä ilmentää runsas maitohorsmakasvusto ladon nurkalla sekä timotei ja koiranheinä. Hoito: Nuoren puuston ja vesakon vähittäinen raivaaminen sekä niitto ja niittojätteen poistaminen ladon ympäristössä. Sähkölinjan alla olevaa kosteaa niittyä on laidunnettu noin 20 vuoden ajan. Avointa niittyä reunustaa kuusikko sekä muutamat hieskoivut ja sillä kasvaa pensasmaisia tuomia sekä vadelmaa. Kenttäkerroksen lajistossa on mm. nurmilauha, huopaohdake, niittyleinikki, niittynurmikka, siankärsämö, rätvänä, sarjakeltano ja ojan kosteassa ympäristössä kasvaa röyhyvihvilä ja mesiangervo. Hoito: Laidunnus, vesakon ja vadelmien raivaaminen sekä raivaustähteiden poistaminen. 23 Lato ympäristöineen Savikossa Vanhan ladon ympäristössä on hieman umpeenkasvavaa niittyä ja metsikköä. Puustossa on mäntyä, haapaa (myös lahopuuna), kuusta, koivua, tuomea sekä katajaa. Haapavesakkoa on paljon. Kenttäkerroksen niittylajeja ovat mm. metsäkurjenpolvi, särmäkuisma, paimenmatara, nurmitädyke, niittynätkelmä, aitovirna, ruusuruoho ja ahomansikka. Umpeenkasvua ilmentää maitohorsma, koiranputki, koiranheinä, timotei ja vadelma. Alueella kasvaa myös huomionarvoisiksi luokiteltuja karjalanruusua ja aholeinikkiä. Hoito: Haapavesakon ja nuoren puuston harventaminen sekä niitto ja niittojätteen poistaminen. 25 Kaivettu lampi Kierreniemessä kosteikko tai Kierreniemeen menevän tien laidassa on kaivettu noin 0,1 hehtaarin lampi, jonka reunoilla kasvaa runsaasti vesikasvillisuutta. Ympärillä on jonkin verran pajukkoa. Lammella viihtyy vesilintuja. Lähivaluma-alue on pieni, noin 7,5 ha, josta peltoa on noin 2,8 ha. Pellon osuus valuma-alueesta on lähes 40 %, joten lammesta voidaan kehittää tukiehdot täyttävä monivaikutteinen kosteikko. Vesilinnuille sopivana alueena, lampea voidaan hoitaa myös luonnon ja maiseman monimuotoisuuden edistämistuella. Ehdotus: Kosteikon laajentaminen sopimusehtojen mukaisesti 0,3 hehtaariin. Kaivamalla perustettava kosteikko toimisi myös vesiensuojelullisena rakenteena hidastaessaan ja vähentäessään kiintoaineen ja ravinteiden valumista läheiseen Haapajärveen. Lumokohteena lammen rantojen hoito säilyttäisi sen puoliavoimena vesi- ja muiden rantalintujen ruokailuja pesintäpaikkana. Hoito: Vesakon raivaaminen lammen ympäristöstä umpeenkasvamisen ehkäisemiseksi. Yksittäisiä puita ja pensasryhmiä jätetään lintujen ja nisäkkäiden suojaksi. Kosteikkona hoidettaessa lampi tulisi tarpeen mukaan tyhjentää ylimääräisestä lietteestä. 21
Maatalousalueiden luonnon monimuotoisuuden ja kosteikkojen yleissuunnitelma
Raportteja 18/2015 Maatalousalueiden luonnon monimuotoisuuden ja kosteikkojen yleissuunnitelma Viinijärven ranta-alueet (Horsmanaho- Sotkuma), järven pohjoispuoli (Mutkanvaara-Kylylahti) ja Höytiäisen
Pohjois-Karjalan ympäristökeskuksen raportteja 1 2008 Maatalousalueiden luonnon monimuotoisuuden ja kosteikkojen yleissuunnitelma Tohmajärven valuma-alue ja Kiteen luoteisosa Hanna Kondelin Jani Varis
Pohjois-Karjalan ympäristökeskuksen raportteja 8 2009 Maatalousalueiden luonnon monimuotoisuuden ja kosteikkojen yleissuunnitelma Taipaleenjoen ja Sysmänjoen valuma-alueet, Liperi Hanna Kondelin, Arvo
RAPORTTEJA 34 2012 Maatalousalueiden luonnon monimuotoisuuden ja kosteikkojen yleissuunnitelma Kiteenjärvi, Ätäskö ja Juurikkajärvi, Kitee INKA SILFSTEN JA ARVO OHTONEN 1 Maatalousalueiden luonnon monimuotoisuuden
Maatalousympäristön luonnon monimuotoisuuden yleissuunnitelma: Sotkuma-Sola, Heinävaara-Selkie, Raatevaara-Hyypiä ja Huhtilampi
Pohjois-Karjalan Alueelliset ympäristökeskuksen ympäristöjulkaisut monisteita 40 Miikka Metsola ja Merja Sieviläinen Maatalousympäristön luonnon monimuotoisuuden yleissuunnitelma: Sotkuma-Sola, Heinävaara-Selkie,
Kartta 10. Hämeen ympäristökeskuksen raportteja Maanmittauslaitos lupa nro 7/MML/09. metriä
± 37. 36. 35. KARTTAMERKKIEN SELITTEET Padottavan kosteikon paikka Kaivettavan kosteikon paikka Kampakosteikon paikka Laskeutusaltaan paikka ^` Pohjapatosarja Perinnebiotooppi % nm Metsäsaareke tai reunavyöhyke
Luonnon monimuotoisuuden yleissuunnitelma
M o n i s t e s a r j a 61 Teija Virola Luonnon monimuotoisuuden yleissuunnitelma Saarijärven reitti JYVÄSKYLÄ 2004... KESKI-SUOMEN YMPÄRISTÖKESKUS ISSN 1455-1446 Valokuvat: Teija Virola Hetimonex Oy Jyväskylä